1.  ปัจจัยความเสี่ยง

บริษัท สหพัฒนพิบูล จำกัด (มหาชน) ได้จัดตั้งคณะกรรมการบริหารความเสี่ยงขึ้น
เพื่อให้การบริหารความเสี่ยงเป็นไปอย่างมีระบบและมีประสิทธิภาพ
ทางคณะกรรมการบริหารความเสี่ยงได้ปฏิบัติหน้าที่ตามที่ได้รับมอบหมายจากคณะกรรมการบริษัท
ตามกฎบัตรคณะกรรมการบริหารความเสี่ยง ซึ่งในปี 2555 ได้มีการประชุมรวม 10 ครั้ง
โดยพิจารณาถึงปัจจัยความเสี่ยงต่างๆ ทั้งภายในและภายนอกองค์กร ซึ่งส่งผลกระทบต่อบริษัท
อีกทั้งส่งเสริมและพัฒนาให้พนักงานและฝ่ายจัดการทุกระดับมีความรู้ความเข้าใจ
และตระหนักถึงความสำคัญในการบริหารความเสี่ยง
โดยจัดให้มีกระบวนการบริหารความเสี่ยงที่เหมาะสม
และสอดคล้องไปในทิศทางเดียวกับนโยบายและภารกิจของบริษัท

1.  ความเสี่ยงเกี่ยวกับการผลิต

 กรณีบริษัทฯ พึ่งพาผู้ผลิตรายใหญ่น้อยราย

เนื่องจากบริษัทฯ มีผู้ผลิตสินค้ารายใหญ่เพียง 1 - 2 ราย ในแต่ละกลุ่มผลิตภัณฑ์
หากมีปัจจัยที่ทำให้บริษัทผู้ผลิต ไม่สามารถผลิตให้ได้ในปริมาณ และเวลาตามที่กำหนดไว้
ย่อมส่งผลกระทบต่อยอดขายและโอกาสทางการตลาด

- มาตรการป้องกัน

1 บริษัทผู้ผลิตดังกล่าวเป็นเป็นบริษัทในเครือสหพัฒน์ ซึ่งมีนโยบายสนับสนุนซึ่งกันและกัน และ
เพื่อเสริมสร้างความแข็งแกร่งของกันและกันในการแข่งขัน
มีการทำงานร่วมกันโดยประสานแผนงานกันอย่างสม่ำเสมอต่อเนื่อง
ทำให้ทราบปัจจัยที่จะมีผลต่อการผลิตและสามารถวางแผนร่วมกันในการแก้ปัญหาอย่างทันท่วงที

2. มีการทำงานเป็นทีมระหว่างผู้ผลิต ฝ่ายผลิตภัณฑ์ และฝ่ายขาย ในรูปแบบ One Body
ตั้งแต่การประชุมเกี่ยวกับปัจจัยต่างๆ ในการเตรียม Supply สินค้า การวางแผน
และการวางเป้าหมาย Order สินค้า ทำให้มีความแม่นยำในการประเมินจำนวน
และระยะเวลายิ่งขึ้น
รวมทั้งการแก้ไขสถานการณ์ร่วมกันทันทีกรณีที่มีปัจจัยนอกเหนือการควบคุมเกิดขึ้น

2.  ความเสี่ยงเกี่ยวกับการบริหารสินค้าในร้านค้า

 เนื่องจากปัจจุบัน ร้านค้าที่จำหน่ายสินค้าของบริษัท ประสบปัญหาเรื่องไม่มีสินค้าจำหน่ายเมื่อลูกค้าต้องการ ไม่มีสินค้าตรงความต้องการของลูกค้าในร้านค้านั้นๆ หรือแม้แต่การมีสต๊อคสินค้าเกินความต้องการของลูกค้า ซึ่งมีผลกระทบต่อยอดขาย และโอกาสทางการตลาด

- มาตรการป้องกัน

1. บริษัทตระหนักดีถึงความเสี่ยงเรื่องสินค้าขาดหน้าร้าน ซึ่งสาเหตุใหญ่แบ่งได้ 2 สาเหตุ ดังนี้

-   สินค้าขาดจากโรงงานผู้ผลิต และ

-   สินค้าขาดจากคู่ค้าที่มีสินค้าไม่เพียงพอ

เพื่อเป็นการป้องกันปัญหาดังกล่าว
บริษัทได้มีมาตรการป้องกันความเสี่ยงที่ไม่ให้สินค้าขาดจากโรงงาน โดยการจัดทำ demand
forecast ก่อนล่วงหน้าอย่างน้อย 2 เดือน เพื่อให้โรงงานจัดเตรียมวัตถุดิบให้เพียงพอ
ส่วนกรณีสินค้าขาดจากคู่ค้าบริษัทนำระบบ computer เข้ามาใช้เพื่อตรวจสอบปัญหาหน้าร้าน ผ่าน
Website โดยให้พนักงานจัดเรียงสินค้า เป็นผู้รายงานเข้ามาทุกวัน เพื่อให้ฝ่ายการตลาด ฝ่ายขาย
ตลอดจนผู้เกี่ยวข้อง สามารถติดตามสินค้าขาด และดำเนินการแก้ไข
เพื่อลดการสูญเสียโอกาสในการขายได้อย่างมีประสิทธิภาพ

2. มีการเตรียมพื้นที่จัดเก็บสินค้าให้เพียงพอ
รวมถึงระบบการจัดส่งสินค้าอย่างทันท่วงทีต่อความต้องการของลูกค้า

3.  ความเสี่ยงเกี่ยวกับช่องทางการจัดจำหน่าย

บริษัทฯ ดำเนินธุรกิจโดยการขายผ่านหลากหลายช่องทาง
ซึ่งแต่ละช่องทางการจำหน่ายมีการแข่งขันที่รุนแรง
มีความต้องการที่หลากหลายและแตกต่างกันในแต่ละช่องทาง

-   มาตรการป้องกัน

บริษัทฯ มีนโยบายขยายการขายเข้าไปในทุกๆ ช่องทาง เพื่อขยายฐานลูกค้า
และให้สินค้ามีการวางจำหน่ายในทุกๆ ช่องทาง ทั้งนี้มีการพิจารณาสินค้าที่เหมาะสมกับแต่ละช่องทาง
ความต้องการ และกำลังซื้อของกลุ่มเป้าหมายในแต่ละพื้นที่ รวมถึงการ Launch
สินค้าใหม่ที่มีราคาและคุณภาพตรงตามความต้องการของกลุ่มเป้าหมาย

4. ความเสี่ยงด้านสินเชื่อ

บริษัทฯ มีนโยบายการให้สินเชื่ออย่างระมัดระวัง
ซึ่งลูกหนี้การค้าส่วนใหญ่มีการติดต่อกันมาเป็นเวลานาน
จึงไม่คาดว่าจะได้รับความเสียหายอย่างเป็นสาระสำคัญจากการติดตามและเรียกเก็บหนี้